| *SIA Orbita Telecom* (*Just5*) |
| --- |
| SIA Orbita Telecom (Just5) |
|
| Veids | Sabiedrība ar ierobežotu atbildību |
| Dibināts | 2007. gads |
|
| Galvenais birojs | Rīga Latvija, Las Vegasa ASV, Maskava Krievija, Šeņdžeņa Ķīna, Kijeva Ukraina, Minska Baltkrievija |
|
|
|
| Vadība | Mihails NikolajevsAleksejs JakušonoksDmitrijs Maceraļiks |
|
|
|
|
|
| Nozare | Telesakaru ierīces |
| Produkti | Mobilie telefoni |
| Mājaslapa | www.just5.lv |

***Just5*** ir Latvijā reģistrēta mobilo telesakaru ierīču uzņēmuma ***SIA Orbita Telecom*** zīmols. Uzņēmuma pirmie produkti bija mobilie telefoni ar vienkāršo un lielo pogu dizainu. No 2013. gada uzņēmums piedāvāja arī uz *Android* operētājsistēmas balstītus viedtālruņus. Produkcija tika izplatīta visā pasaulē.

Kopš 2018. gada beigām par uzņēmuma darbību nav atrodama jauna informācija, un tā produkti vairs nav pārdošanā.

Mobilais telefons *CP10*
Mobilais tālrunis Just5 Brick

Vēsture
-------

Zīmols *Just5* tika izveidots 2007. gadā. 2009. gadā Latvijā dibināts uzņēmums *SIA Orbita Telecom*. 

Pirmais mobilā telefona modelis *CP09* tirdzniecībā parādījās pašā krīzes plaukumā, 2009. gadā, kā pirmais telefons tā mērķauditorijai – gados vecākiem cilvēkiem un maziem bērniem. Uzņēmums ir ieguvis nomināciju: *EFFIE* 2009. gadā kā gada zīmols *IF Product Design Awards* 2010. gadā gan par *CP09*, gan *CP10*, un arī *Red Dot Design Award* par telefonu *CP11*.

2014. gada oktobrī izlaists jauns modelis *Spacer 2*. Decembrī izlaista tā uzlabota versija *Spacer 2S*.
2015. gada februārī izlaists viedtālrunis *Blaster*. tam ir *Mediatek MT6732* 64 bitu procesors ar četriem kodoliem un *Android 4.4.4 KitKat* operētājsistēmu.

Kopš 2018. gada beigām jauna informācija par zīmola produktiem publiskajā sfērā un uzņēmuma sociālo tīklu kontos vairs nav atrodama. Uzņēmumam *Orbita Telecom* 2021. gada decembrī bija uzrēķināts 3465,84 EUR liels nodokļu parāds.

Klasiskie tālruņi
-----------------

### *Just5 CP09*

*Just5 CP09* bija pirmais uzņēmuma telefons, ko prezentēja 2009. gada martā. Tas ir ieguvis *iF Product Design Award* apbalvojumu. Jaudīgs skaļrunis nodrošināja skaļu un skaidru skaņu. Lielas pogas un monohroms displejs rada komfortu lietošanā. SOS poga darbojas kā personīgā ārkārtas reaģēšanas sistēma.

### *Just5 CP10*

*Just5 CP10* bija viens no uzņēmuma populārākajiem klasiskajiem tālruņiem. Pateicoties savam krāsainajam un ērtajam dizainam salīdzinoši neilgā laikā iekaroja ļoti lielu atsaucību pircēju vidū. Mobilais telefons Just5 CP10 ieguvis iF Product Design Award zelta apbalvojumu.

### *Just5 CP11*

*Just5 CP11* no saviem priekštečiem atšķīrās ar lielāku ekrānu, bet tajā pašā laikā saglabājot tādu pašu izmēru. Tas izdevies pateicoties izbīdāmam ekrānam, kas arī ir lielākā šī tālruņa atšķirība. Telefons Just5 CP11 ieguvis Red Dot prēmiju.

### *Just5 CP10s*

2013. gada martā *Just5* papildināja savu vienkāršo un lielo taustiņu mobilo telefonu klāstu un laida klajā jaunu modeļa *CP10s* paaudzi. Just5 CP10s modelī bija vairāki uzlabojumi: microUSB ports, jaudīgāks skaļrunis, jauni sānu taustiņi un krāsains displejs.

### *Just5 Brick*

2013. gada jūlijā tika izlaists telefons *Just5 Brick*, kura dizainu izstrādāja Artemija Lebedeva studija. Telefona dizains bija pielīdzināts 1990. gadu ražotajiem, tā saucamiem "ķieģeļiem", ar taisniem stūriem, lieliem taustiņiem un lieliem burtiem.

### *Just5 Surf*

*Just5 Surf* bija jaunākais uzņēmuma "podziņtelefons". Tas bija vienkāršs un stilīgs monobloka tālrunis ar divu SIM karšu atbalstu. *SURF* apvienoja visu nepieciešamāko: ietilpīgu bateriju, jaudīgo skaļruni, ļoti mazu masu un izmērus. Tas bija ļoti lēts un ideāli piemērots ceļojumam.

Viedtālruņi
-----------

### *Just5 Spacer*

2013. gada novembrī uzņēmums prezentēja savu pirmo viedtālruni *Spacer*, kas veidots uz platformas *MediaTek MT6582M* pamata, un to darbināja *Android Jelly Bean 4.2.2* operētājsistēma.

### *Just5 Spacer 2*

2014. gada septembrī uzņēmums prezentēja savu otro viedtālruni *Just5 SPACER 2*. Viedtalrunis būvēts uz *MTK6582* platformas, ko darbina 1.3 GHz četrkodolu procesors. Viedtālrunis ir aprīkots ar 5 collas lielu *OGS* tehnoloģijas kapacitīvo displeju. Telefonam ir divu SIM karšu atbalsts, kā arī *Bluetooth*, *Wi-Fi*, GPS un 3G datu apraide. *Just5 SPACER 2* darbina ilgi gaidītā *Android 4.4.2 KitKat* operētājsistēma. *Just5 Spacer* ir viens no retajiem viedtālruņiem, kam pats lietotājs var mainīt tā vāciņu. Komplektācijā ietilpst divi aizmugurējie vāciņi - baltā un melnā krāsā.

### *Just5 Spacer 2s*

2015. gada decembrī uzņēmums laida klajā viedtālruni *SPACER 2s*. Tas ir pirmais *Just5* viedtālrunis ar *4G* tīkla atbalstu. Tam ir pirmais Eiropā tik augsti vērtētais mikroshēmojums *MTK6732* ar neticami augstu *ANTUTU BENCHMARK* rādītāju produktīvākam darbam. Viedtālrunis ir aprīkots ar 5 collas lielu *IPS* displeju īpaši dzīvām krāsām un patīkamai lietošanai. Telefonam ir divu SIM karšu atbalsts, kā arī *Bluetooth*, *Wi-Fi*, GPS un 4G datu apraide. *Just5 SPACER 2s* darbina *Android 4.4.4 KitKat* operētājsistēma un ilgu darbību nodrošina ietilpīgais *Li-polymer* 2700 mAh akumulators.

### *Just5 Blaster*

2015. gada februārī tika izlaists viedtālrunis *Blaster*. Tam ir *Mediatek MT6732* 64 bitu procesors ar četriem kodoliem un *Android 4.4.4 KitKat* operētājsistēmu. 4G LTE internets, efektīvs četrkodolu procesors, 2 GB RAM un 16 GB iebūvētā atmiņa. 64 GB *microSD* atmiņas kartes atbalsts, 13 MP kamera ar SONY sensoru, 5" HD displejs. Lieliska skaņa un grafika, "gudrā atmodināšana", 3 krāsu vāciņi mainīgiem garastāvokļiem. Turklāt, vēl baterija, kas var izturēt 20 h sarunu maratonu.

### *Just5 Blaster 2* un *Blaster mini*

2015. gada jūnijā *Just5* laida klajā uzreiz divus jaunus 4G viedtālruņu modeļus: 5 collu *Blaster 2* un 4.5 collu *Blaster mini*. Abiem viedtālruņiem ir jaudīgs 64-bitu procesors ar 4G un 2 SIM karšu atbalstu, un abi *Just5* modeļi darbojas ar *Android 5.0 Lollipop* operētājsistēmu.

*Blaster 2* bija 720 × 1280 izšķirtspējas 5.0 collu ekrāns, 2 GB RAM, 16 GB atmiņa un četru kodolu *Cortex-A53* 1.5 GHz procesors ar *Mali T760-MP2* video apakšsistēmu. Viedtālrunim var pievienot *microSD* atmiņas karti līdz 64 GB, kā arī uzņemt fotogrāfijas ar 13 megapikseļu kameru. To visu darbina 2700 mAh akumulators.

*Blaster mini* aprīkots ar 4.5 collu ekrānu, kam ir 854 x 480 izšķirtspēja. Mini modelis arī ieguvis 1 GB RAM, tam ir 8 GB atmiņa, *microSD* kartes pievienošanas iespēja un 2000 mAh akumulators. *Blaster mini* uzstādītā 8 megapikseļu kamera spēj uzņemt 1080p video ar 30 kadriem sekundē. Viedtālruni darbina četru kodolu 1.3 GHz procesors ar *Mali T760-MP2* video apakšsistēmu.

Atsauces
--------

1. ↑  Bez liekām ambīcijām Arhivēts 2016. gada 5. martā, *Wayback Machine* vietnē. next.lv
2. ↑  Latvijas zīmols 'Just5' laidis klajā ceturto viedtālruņa modeli - 'Blaster' LETA, 20. februāris 2015
3. ↑  Just5 Blaster apskats Artis Ābols, kursorslv
4. ↑  LURSOFT. «ORBITA TELECOM, SIA, 40103239076 - par uzņēmumu». *Lursoft* (latviešu), 2021-12-16. Skatīts: 2021-12-15.
5. ↑  «Just5 CP09». Arhivēts no oriģināla, laiks: 2016. gada 25. martā. Skatīts: 2015. gada 4. novembrī.
6. ↑  «Just5 laiž klajā oriģināli krāsainos SPACEPHONE mobilos telefonus». Arhivēts no oriģināla, laiks: 2016. gada 4. martā. Skatīts: 2015. gada 5. novembrī.
7. ↑  Apskats: Just5 CP11 Arhivēts 2011. gada 16. jūlijā, *Wayback Machine* vietnē. Elvijs Jaunzems, ctrl.lv
8. ↑  Jaunie telefoni Just5 – vēl spilgtāki, noderīgāki un ērtāki Arhivēts 2016. gada 4. martā, *Wayback Machine* vietnē. iStyle.lv
9. ↑  «Just5 Surf». Arhivēts no oriģināla, laiks: 2016. gada 27. martā. Skatīts: 2015. gada 9. novembrī.
10. ↑  Latvijas zīmols Just5 ieiet viedtelefonu tirgū; eksperti un operatori optimistiski
11. ↑  «Just5 Spacer 2». Arhivēts no oriģināla, laiks: 2016. gada 4. martā. Skatīts: 2015. gada 9. novembrī.
12. ↑  «Just5 Spacer 2s». Arhivēts no oriģināla, laiks: 2016. gada 13. martā. Skatīts: 2015. gada 9. novembrī.
13. ↑  Just5 Blaster
14. 1 2  Izlaisti divi jauni Just5 viedtālruņi – "Blaster 2″ un "Blaster mini" Arhivēts 2016. gada 4. martā, *Wayback Machine* vietnē. kursors.lv

Ārējās saites
-------------

* Oficiālā mājaslapa (latviski)